CELEX: 62011CA0465
Language: fi
Date: 2012-12-13 00:00:00
Title: Asia C-465/11: Unionin tuomioistuimen tuomio (kolmas jaosto) 13.12.2012 (Krajowa Izba Odwoławczan (Puola) esittämä ennakkoratkaisupyyntö) — Forposta SA ja ABC Direct Contact Sp. z o.o. v. Poczta Polska SA (Direktiivi 2004/18/EY — 45 artiklan 2 kohdan ensimmäisen alakohdan d alakohta — Direktiivi 2004/17/EY — 53 artiklan 3 kohta ja 54 artiklan 4 kohta — Julkiset hankinnat — Postipalvelujen ala — Perusteet hankintamenettelystä poissulkemiselle — Vakava virhe ammattitoiminnassa — Yleisen edun suojaaminen — Rehellisen kilpailun säilyttäminen)

9.2.2013   
            
            
               FI
            
            
               Euroopan unionin virallinen lehti
            
            
               C 38/8
            
         Unionin tuomioistuimen tuomio (kolmas jaosto) 13.12.2012 (Krajowa Izba Odwoławczan (Puola) esittämä ennakkoratkaisupyyntö) — Forposta SA ja ABC Direct Contact Sp. z o.o. v. Poczta Polska SA
   (Asia C-465/11) (1)
   
   (Direktiivi 2004/18/EY - 45 artiklan 2 kohdan ensimmäisen alakohdan d alakohta - Direktiivi 2004/17/EY - 53 artiklan 3 kohta ja 54 artiklan 4 kohta - Julkiset hankinnat - Postipalvelujen ala - Perusteet hankintamenettelystä poissulkemiselle - Vakava virhe ammattitoiminnassa - Yleisen edun suojaaminen - Rehellisen kilpailun säilyttäminen)
   2013/C 38/09
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Krajowa Izba Odwoławcza
   
      Pääasian asianosaiset
   
   
      Kantajat: Forposta SA ja ABC Direct Contact Sp. z o.o.
   
      Vastaaja: Poczta Polska SA
   
      Oikeudenkäynnin kohde
   
   Ennakkoratkaisupyyntö — Krajowa Izba Odwoławcza — Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (EUVL L 134, s. 114) 45 artiklan 2 kohdan d alakohdan sekä vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/17/EY (EUVL L 134, s. 1) 53 artiklan 3 kohdan ja 54 artiklan 4 kohdan tulkinta — Taloudellisen toimijan hankintamenettelystä poissulkemista koskevat perusteet — Ammattitoiminnassa tehdyn vakavan virheen käsite — Kansallinen lainsäädäntö, jonka mukaan hankintaviranomaisen on suljettava pois tarjoaja, jonka kanssa se on tehnyt sopimuksen, jonka se on päättänyt hankintamenettelyn aloittamista edeltäneiden kolmen vuoden aikana velvoitteiden täyttämättä jättämisen, joka on koskenut vähintään viittä prosenttia sopimuksen arvosta, vuoksi
   
      Tuomiolauselma
   
   
               1)
            
            
               Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY 45 artiklan 2 kohdan ensimmäisen alakohdan d alakohtaa on tulkittava siten, että se on esteenä kansalliselle lainsäädännölle, jonka mukaan sellaiseksi vakavaksi virheeksi ammattitoiminnassa, joka johtaa taloudellisen toimijan automaattiseen poissulkemiseen meneillään olevasta hankintamenettelystä, katsotaan se, että hankintaviranomainen on taloudellisen toimijan vastuulle kuuluvasta syystä purkanut tai irtisanonut tämän kanssa tekemänsä aikaisemman hankintasopimuksen tai vetäytynyt tällaisesta sopimuksesta, sopimus on purettu tai irtisanottu tai siitä on vetäydytty hankintamenettelyn aloittamista edeltäneiden kolmen vuoden aikana ja täyttämättä jätetyn sopimuksen osan arvo on vähintään 5 prosenttia koko sopimuksen arvosta.
            
         
               2)
            
            
               Julkisia hankintoja koskevat unionin oikeuden periaatteet ja säännöt eivät voi olla perusteena sille, että yleisen edun suojaamiseksi, hankintaviranomaisen oikeutettujen etujen turvaamiseksi ja taloudellisten toimijoiden välisen rehellisen kilpailun säilyttämiseksi hankintaviranomaisella on pääasiassa kyseessä olevan kansallisen lainsäädännön kaltaisen lainsäädännön mukaan velvollisuus sulkea taloudellinen toimija automaattisesti pois hankintamenettelystä ensimmäiseen ennakkoratkaisukysymykseen annetussa vastauksessa tarkoitetussa tilanteessa.
            
         
      (1)  EUVL C 13, 14.1.2012.